
Αρ 


. Φύλλου 5516 


ΑΠΟΦΑΣΕΙΣ 

Αριθμ. 13025 ττ.ε. 

Έγκριση Κανονισμού Διδακτορικών Σπουδών 
του τμήματος Ιταλικής Γλώσσας και φιλολογίας 
της φιλοσοφικής Σχολής του Αριστοτελείου Πα¬ 
νεπιστημίου Θεσσαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Αριθμ. Συνεδρίασης 2953/25-1-2018) 

Έχοντας υπόψη: 

Ι.Τις διατάξεις του ν. 4485/2017 (ΦΕΚ 114 Α') «Οργάνω¬ 
ση και λειτουργία της ανώτατης εκπαίδευσης, ρυθμίσεις 
για την έρευνα και άλλες διατάξεις» και ιδίως το άρθρο 45 
παρ. 2. 

2. Τις διατάξεις του άρθρου 85 και ειδικότερα των παρ. 5 
και 6 εδ. β του ν. 4485/2017 (ΦΕΚ 114/τ.Α74-8-2017). 

3. Τις ερμηνευτικές εγκυκλίους του Υπουργείου Παιδεί¬ 
ας, Έρευνας και Θρησκευμάτων με αριθμό: α)163204/Ζ1 
ΕΞ. ΕΠΕΙΓΟΝ/29-9-2017: «Εφαρμογή των διατάξεων του 
ν. 4485/2017 (ΑΊ14) για θέματα μεταπτυχιακών σπου¬ 
δών και εκπόνησης διδακτορικών διατριβών - λοιπά 
θέματα και β) 22879/Ζ1/9-2-2018: «Εφαρμογή των δια¬ 
τάξεων του ν 4485/2017 (ΑΊ14). 

4. Τη με αριθμ. 17746/28-1-2015 (ΦΕΚ 258/τ.Β7 
24-2-2015) απόφαση του Συμβουλίου του Αριστοτελεί- 
ου Πανεπιστημίου Θεσσαλονίκης.: «Έγκριση της αριθμ. 
17508/23-1-2015 πράξης του Πρύτανη του Αριστοτε- 
λείου Πανεπιστημίου Θεσσαλονίκης (Α.Π.Θ.), περί του 
ορισμού Αναπληρωτών Πρύτανη του Αριστοτελείου Πα¬ 
νεπιστημίου Θεσσαλονίκης, μεταβίβασης αρμοδιοτήτων 
στους Αναπληρωτές Πρύτανη και καθορισμού της σειράς 
αναπλήρωσηςτου Πρύτανη». 

5. Τη με αριθμ. 17746/28-1-2015 (ΦΕΚ 258/τ.Β7 
24-2-2015) απόφαση του Συμβουλίου του Αριστοτελείου 
Πανεπιστημίου Θεσσαλονίκης.: «Έγκριση της αριθμ. 
17508/23-1-2015 πράξης του Πρύτανη του Αριστοτε- 
λείου Πανεπιστημίου Θεσσαλονίκης (Α.Π.Θ.), περί του 
ορισμού Αναπληρωτών Πρύτανη του Αριστοτελείου Πα¬ 
νεπιστημίου Θεσσαλονίκης, μεταβίβασης αρμοδιοτήτων 
στους Αναπληρωτές Πρύτανη και καθορισμού της σειράς 
αναπλήρωσηςτου Πρύτανη». 

6. Την έγκριση της 886/10-9-2018 πράξης του Πρύτανη 
του Αριστοτελείου Πανεπιστημίου Θεσσαλονίκης, περί 


«Τροποποίησης της αριθμ. 17508/23-1-2015 πράξης του 
Πρύτανη του Αριστοτελείου Πανεπιστημίου (Α.Π.Θ.), 
περί ορισμού Αναπληρωτών Πρύτανη του Αριστοτελείου 
Πανεπιστημίου Θεσσαλονίκης, μεταβίβασης αρμοδιοτή¬ 
των στους Αναπληρωτές Πρύτανη και καθορισμού της 
σειράς αναπλήρωσηςτου Πρύτανη» που είχε εγκριθεί με 
την αριθμ. 17746/28-1-2015 (ΦΕΚ 258/τ.Β724-2-2015) 
απόφαση του Συμβουλίου Αριστοτελείου Πανεπιστη¬ 
μίου Θεσσαλονίκης. 

7. Την απόφαση της Συνέλευσης του τμήματος Ιταλι¬ 
κής Γλώσσας και φιλολογίας της φιλοσοφικής Σχολής 
του Αριστοτελείου Πανεπιστημίου Θεσσαλονίκης (συ¬ 
νεδρίαση με αριθμ. 466/11-1-2018). 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε τον Κανονισμό Διδακτορικών Σπουδών 
του τμήματος Ιταλικής Γλώσσας και φιλολογίας της φι¬ 
λοσοφικής Σχολής του Αριστοτελείου Πανεπιστημίου 
Θεσσαλονίκης, ως εξής: 

Άρθρο 1 

Γενικές Αρχές 

Οι Διδακτορικές Σπουδές του τμήματος Ιταλικής Γλώσ¬ 
σας και φιλολογίας του Αριστοτελείου Πανεπιστημίου 
Θεσσαλονίκης, αποσκοπούν στην προαγωγή της γνώσης 
και της πρωτότυπης επιστημονικής έρευνας και οδηγούν 
στην απόκτηση Διδακτορικού Διπλώματος στα γνωστικά 
πεδία που το τμήμα υπηρετεί. 

Το Διδακτορικό Δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/της 
κατόχου του στην εξέλιξη της επιστήμης και της γνώσης 
στον αντίστοιχο επιστημονικό κλάδο. 

Στον παρόντα Εσωτερικό Κανονισμό αποτυπώνονται 
η δομή και οι κανόνες λειτουργίας του Προγράμματος 
Διδακτορικών Σπουδών του τμήματος Ιταλικής Γλώσ¬ 
σας και φιλολογίας του Αριστοτελείου Πανεπιστημίου 
Θεσσαλονίκης, όπως αυτός καταρτίστηκε με απόφαση 
της Συνέλευσης του τμήματος (αριθμ. 466/11 -1 -2018). 

Άρθρο 2 

Νομικό και Θεσμικό πλαίσιο 

Το Πρόγραμμα Διδακτορικών Σπουδών του τμήμα¬ 
τος Ιταλικής Γλώσσας και φιλολογίας οργανώνεται και 

λειτουργεί σύμφωνα με τις διατάξεις του ν. 4485/2017 
και των εν ισχύει ευρισκομένων σχετικών διατάξεων και 
αποφάσεων. 

Άρθρο 3 

Δικαίωμα Υποβολής Αίτησης 

Δικαίωμα υποβολής αίτησης για εκπόνηση Διδακτο¬ 
ρικής Διατριβής στο τμήμα έχουν όσοι/ες πληρούν τις 
κάτωθι προϋποθέσεις: 

- είναι πτυχιούχοι Α.Ε.Ι. (Πανεπιστημίου ή Τ.Ε.Ι.) της 
ημεδαπής ή αναγνωρισμένου ως ισότιμου ιδρύματος 
της αλλοδαπής 

- είναι κάτοχοι Διπλώματος Μεταπτυχιακών Σπουδών 
Α.Ε.Ι.της ημεδαπής ή αναγνωρισμένου ως ισότιμου ιδρύ¬ 
ματος της αλλοδαπής ή 

- είναι κάτοχοι ενιαίου και αδιάσπαστου τίτλου 
σπουδών μεταπτυχιακού επιπέδου κατά το άρθρο 46 
τουν. 4485/2017, 

- σε εξαιρετικές περιπτώσεις, γίνονται δεκτοί/ές ως 
υποψήφιοι/ες διδάκτορες και μη κάτοχοι Μεταπτυχι¬ 
ακών Διπλώματος υπό τις εξής προϋποθέσεις: άτομα 
καταξιωμένα για την επαγγελματική τους δραστηριό¬ 
τητα που έχει συνάφεια με τα γνωστικά αντικείμενα που 
θεραπεύει το τμήμα ή άτομα με σημαντική ερευνητική 
και συγγραφική δραστηριότητα, η οποία υλοποιήθηκε 
εκτός ακαδημαϊκού πλαισίου. 

Άρθρο 4 

Διαδικασία Υποβολής Αιτήσεων 

για Εκπόνηση Διδακτορικής Διατριβής 

Οι περίοδοι υποβολής αιτήσεων για εκπόνηση Διδα¬ 
κτορικής Διατριβής είναι: 

1-20 Σεπτεμβρίου 

1-20 Ιανουάριου 

1-20 Μαΐου 

Στην αίτηση αναγράφεται ο προτεινόμενος τίτλος, η 
προτεινόμενη γλώσσα εκπόνησης και συγγραφής, καθώς 
και ο/η προτεινόμενος/η ως επιβλέπων/ουσα της Διδα¬ 
κτορικής Διατριβής, ο/η οποίος/α ανήκει σε όσους/ες 
έχουν δικαίωμα επίβλεψης Διδακτορικής Διατριβής, σύμ¬ 
φωνα με τα οριζόμενα στο άρθρο 39 του ν. 4485/2017. 

Η αίτηση συνοδεύεται από: 

- αναλυτικό βιογραφικό σημείωμα του/της υποψηφίου, 

- σχέδιο πρότασης Διδακτορικής Διατριβής, έκτασης 
3.500-5.000 λέξεων, που περιλαμβάνει τον τίτλο της 
προτεινόμενης Διατριβής, το θέμα, τους στόχους της 
έρευνας, τη μεθοδολογία της έρευνας, τα επιδιωκόμενα 
αποτελέσματα, τη συμβολή της έρευνας στη γνώση και 
στην επιστήμη, την πρωτοτυπία της και ενδεικτική βιβλι¬ 
ογραφία. Επίσης, το όνομα του προτεινόμενου μέλους 
Δ.Ε.Π. το οποίο θα είναι σύμφωνο για την επίβλεψη της 
Διδακτορικής Διατριβής, 

- αντίγραφο πτυχίου, 

- αντίγραφο μεταπτυχιακού διπλώματος, 

- αναλυτική βαθμολογία προπτυχιακών και μεταπτυ¬ 
χιακών σπουδών, 

- εργασίες και δημοσιεύσεις, 

- πιστοποιητικά γλωσσομάθειας, 

- υπεύθυνη δήλωση η οποία βεβαιώνει την πρωτο¬ 


τυπία της πρότασης και ότι δεν εκπονεί Διδακτορική 
Διατριβή ούτε έχει υποβάλει Διδακτορική Διατριβή για 
κρίση, με το ίδιο ή παρόμοιο θέμα, σε άλλο Α.Ε.Ι., ελλη¬ 
νικό ή της αλλοδαπής. 

Άρθρο 5 

Διαδικασία Επιλογής Υποψηφίων Διδακτόρων 

Η Συνέλευση του τμήματος, με βάση τη συνάφεια του 
ερευνητικού αντικειμένου των αιτήσεων που έχουν υπο 
βληθεί, ορίζει τριμελή Επιτροπή από μέλη Δ.Ε.Π. του τμή¬ 
ματος, ανά κατηγορία αιτήσεων. Η κάθε Επιτροπή εξετά¬ 
ζει τις υποβληθείσες αιτήσεις και τα συνυποβαλλόμενα 
έγγραφα και καλεί σε συνέντευξη τον/την υποψήφιο/α. 

Κατόπιν, η κάθεΤριμελής Επιτροπή υποβάλλει στη Συνέ¬ 
λευση του τμήματος εισήγηση με αναλυτικό υπόμνη- μα, 
στο οποίο αναγράφονται οι λόγοι για τους οποίους ο/η 
υποψήφιος/α πληροί ή δεν πληροί τις προϋποθέσεις προ 
κειμένου να γίνει δεκτός/ή. Επιπρόσθετα, προτείνει τον/ 
την επιβλέποντα/ουσα, αν αυτός/ή δεν έχει προταθεί από 
τον/την υποψήφιο/α. Σε κάθε περίπτωση το θέμα ανά¬ 
γεται στην αρμοδιότητα της Συνέλευσης του τμήματος. 

Τα κριτήρια αξιολόγησης της αίτησης είναι: 

- η ερευνητική πρόταση της/του υποψήφιας/ου, 

- η συνάφεια του μεταπτυχιακού τίτλου σπουδών και 
ο βαθμός (τουλάχιστον Λίαν καλώς), 

- οι συναφείς μεταπτυχιακές εργασίες ή τυχόν δημο¬ 
σιεύσεις, 

- η συμμετοχή σε ερευνητικά ή άλλα προγράμματα, 

- η άριστη (τεκμηριωμένη) γνώση της ιταλικής γλώσ¬ 
σας και/ή άλλων γλωσσών, 

- η συνέντευξη. 

Η αξιολόγηση των αιτήσεων ολοκληρώνεται εντός τρι¬ 
μήνου και γίνεται με βάση τα δικαιολογητικά που τις συ¬ 
νοδεύουν. Εφόσον ο/η προτεινόμενος/η επιβλέπων/ουσα 
αποδεχτεί την πρόταση της επιτροπής για την επίβλεψη 
της Διδακτορικής Διατριβής του/της υποψήφιου/ας, κα¬ 
ταθέτει στη Γραμματεία επιστολή με την οποία πιστοποιεί 
την αποδοχή της επίβλεψης της Διδακτορικής Διατριβής. 

Η Συνέλευση του τμήματος, συνεκτιμώντας το υπό¬ 
μνημα της Επιτροπής, εγκρίνει ή απορρίπτει αιτιολογη¬ 
μένα την αίτηση του/της υποψηφίου/ας. 

Στην εγκριτική απόφαση της Συνέλευσης ορίζεται και 
η γλώσσα εκπόνησης και συγγραφής της Διδακτορικής 
Διατριβής που μπορεί να είναι η ελληνική, η ιταλική, η 
αγγλική ή η ισπανική. Στην ίδια απόφαση, η Συνέλευση 
δύναται να καθορίσει, στην περίπτωση που δεν διαθέτει 
συναφή τίτλο μεταπτυχιακών σπουδών, ως προϋπόθεση 
για την εκπόνηση της Διδακτορικής Διατριβής του/της 
υποψηφίου, την παράλληλη επιτυχή παρακολούθηση 3 
συναφών μεταπτυχιακών μαθημάτων ή άλλες συναφείς 
με την επιστημονική έρευνα υποχρεώσεις. 

Το τμήμα μπορεί να προκηρύσσει θέσεις υποψηφίων 
διδακτόρων, οι οποίες δημοσιοποιούνται διά του ημε - 
ρησίου τύπου και αναρτώνται ηλεκτρονικά στον διαδι¬ 
κτυακό τόπο του τμήματος. 

Άρθρο 6 

Χρονική Διάρκεια 

Η χρονική διάρκεια για την απόκτηση του Διδακτορι¬ 
κού Διπλώματος είναι τουλάχιστον τρία (3) πλήρη ήμερο- 

λογιακά έτη από την ημερομηνία ορισμού τηςΤριμελούς 
Συμβουλευτικής Επιτροπής. 

Για τους/τις υποψήφιους/ες διδάκτορες που γίνονται 
κατ' εξαίρεση δεκτοί/ές, χωρίς να είναι κάτοχοι Μετα¬ 
πτυχιακού Διπλώματος, το ελάχιστο χρονικό όριο από¬ 
κτησης του Διδακτορικού Διπλώματος ανέρχεται στα 
τέσσερα (4) τουλάχιστον πλήρη ημερολογιακά έτη από 
την ημερομηνία ορισμού τηςΤριμελούς Συμβουλευτικής 
Επιτροπής. 

Ο μέγιστος χρόνος εκπόνησης της Διδακτορικής Δια¬ 
τριβής ορίζεται στα έξι (6) πλήρη ημερολογιακά έτη από 
την ημερομηνία ορισμού τηςΤριμελούς Συμβουλευτικής 
Επιτροπής. Ο παραπάνω χρόνος δύναται να παραταθεί 
για ένα (1) επιπλέον έτος, μετά από αίτηση του/της υπο¬ 
ψηφίου/ας και τεκμηριωμένη απόφαση της Συνέλευσης 
του τμήματος. 

Ο/η υποψήφιος/α διδάκτορας μπορεί να αιτηθεί ανα¬ 
στολής ενός (1) πλήρους ημερολογιακού έτους κατά 
τη διάρκεια των πέντε (5) ακαδημαϊκών ετών από την 
πρώτη εγγραφή του. Η αίτηση του/της συνοδεύεται με 
επαρκώς αιτιολογημένη εισήγηση τηςΤριμελούς Συμ¬ 
βουλευτικής Επιτροπής και εγκρίνεται με απόφαση της 
ΣυνέλευσηςτουΤμήματος. Κατά τη διάρκεια της αναστο¬ 
λής αίρεται η ιδιότητα του/της υποψήφιου διδάκτορα 
και τα εξ αυτής απορρέοντα δικαιώματα. Ο χρόνος της 
αναστολής δεν προσμετράται στο μέγιστο συνολικό χρό¬ 
νο εκπόνησης της Διδακτορικής Διατριβής. 

Η Τριμελής Συμβουλευτική Επιτροπή, σε συνεργασία 
με τον υποψήφιο, ορίζει τον τίτλο της Διατριβής και τον 
δηλώνει με έγγραφο στη Συνέλευση του τμήματος εντός 
τριμήνου από την εγγραφή του υποψήφιου διδάκτορα. 

Αλλαγή τίτλου ή εξειδίκευση τίτλου μπορεί να πραγμα¬ 
τοποιηθεί μετά από αιτιολογημένη αίτηση του υποψηφίου 
και τεκμηριωμένη εισήγηση τηςΤριμελούς Συμβουλευτι¬ 
κής Επιτροπής και έγκριση της Συνέλευσης του τμήματος. 

Η αλλαγή του τίτλου μπορεί να γίνει οποιαδήποτε 
χρονική στιγμή μέχρι την κατάθεση της Διδακτορικής 
Διατριβής χωρίς συνέπεια για τον υποψήφιο διδάκτορα, 
για μια μόνο φορά μετά από τεκμηριωμένη εισήγηση της 
Τριμελούς Συμβουλευτικής Επιτροπής και εφόσον η Συ¬ 
νέλευση διαπιστώσει ότι η αλλαγή της διατύπωσης είναι 
επουσιώδης και σχετίζεται περισσότερο με την διατύπω¬ 
ση παρά με τον πυρήνα του θέματος. Στην περίπτωση 
κατά την οποία η αλλαγή θέματος οδηγεί σε νέο επιστη¬ 
μονικό πεδίο συνεπάγεται έναρξη νέας Διδακτορικής 
Διατριβής. Η Διδακτορική Διατριβή έχει έκταση 80.000- 
100.000 λέξεις (κυρίως κείμενο και βιβλιογραφία) και δεν 
περιλαμβάνονται επίμετρα, παραθέματα, παραρτήματα. 

Άρθρο 7 

Διαδικασία Επιλογής Υποψηφίων Διδακτόρων 

Οι Διδακτορικές Σπουδές προσφέρονται δωρεάν. 

Οι υποψήφιοι/ες διδάκτορες για πέντε (5) έτη από την 
ημερομηνία ορισμού τηςΤριμελούς Συμβουλευτικής Επι¬ 
τροπής διατηρούν πλήρη τα δικαιώματα και τις παροχές 
που προβλέπονται και για τους/τις φοιτητές/τριες του 
β'κύκλου σπουδών. 

Ενδεικτικά αναφέρονται: τεχνολογική και οικονομική 
υποστήριξη, βραβεία, υποτροφίες, φοιτητική μέριμνα, 
εκ προσώπηση σε συλλογικά όργανα, κ.ά. 


Επιπλέον, οι υποψήφιοι/ες διδάκτορες διατηρούν δι¬ 
καιώματα πρόσβασης, δανεισμού και χρήσης των ηλε 
κτρονικών υπηρεσιών των πανεπιστημιακών βιβλιο¬ 
θηκών μέχρι και πέντε (5) έτη μετά την απονομή του 
Διδακτορικού Διπλώματος. 

Άρθρο 8 

Υποχρεώσεις Υποψηφίων Διδακτόρων 

Ο/Η υποψήφιος/α διδάκτορας έχει υποχρέωση να κα¬ 
ταθέτει στη Γραμματεία ετήσια έκθεση προόδου κάθε 
ακαδημαϊκό έτος. Η έκθεση προσυπογράφεται από τον 
επιβλέποντα καθηγητή και τα άλλα δυο μέλη της Συμ¬ 
βουλευτικής Επιτροπής και εν συνεχεία εγκρίνεται από 
τη Συνέλευση του τμήματος. 

Επίσης ο /η υποψήφιος/α διδάκτορας έχει υποχρέωση: 

- να παρακολουθεί ή να συμμετέχει σε μεταπτυχιακού 
κύκλου σπουδών μαθήματα, εργαστήρια ή σεμινάρια σχε¬ 
τικά με την εκπόνηση της Διδακτορικής Διατριβής του/ 
της όπου αυτό κρίνεται απαραίτητο από τον επιβλέ ποντα, 

- να συμμετέχει ως επιτηρητής στις εξετάσεις, 

- να επικουρεί σε άλλες εκπαιδευτικές δομές (βιβλιο¬ 
θήκη, εργαστήρια κ.λπ.), 

- να επικουρεί τα μέλη Δ.Ε.Π. σε εκπαιδευτικό/διδακτι- 
κό/ερευνητικό έργο, 

- να προσφέρει ανταποδοτικό έργο στο τμήμα, μετά 
από έγκρισή της Συνέλευσης με φυσική παρουσία δυο 
η μέρες την εβδομάδα για ερευνητικούς λόγους και για 
την ολοκλήρωση του παραπάνω ανταποδοτικού έργου, 

- να συμμετέχει σε εργαστηριακές/φροντιστηριακές 
διδακτικές δράστη ριότητες που σχετίζονται με το αντι¬ 
κείμενο της Διδακτορικής τους Διατριβής, 

- να συμμετέχει στις επιστημονικές συναντήσεις που 
διοργανώνει το τμήμα με τη συμμετοχή των μελών Δ.Ε.Π. 
του τμήματος και άλλων επιστημόνων, 

- να σέβεται και να τηρεί τις αποφάσεις των οργάνων 
(Συνέλευση τμήματος, Συγκλήτου), καθώς και την ακαδη¬ 
μαϊκή δεοντολογία. 

Άρθρο 9 

Συμμετοχή Υποψηφίων Διδακτόρων 

στην Εκπαιδευτική Διαδικασία 

Με απόφαση Συνέλευσης του τμή ματος (άρθρο 9 παρ. 3 
εδάφιο ε' του ν. 3685/2008 που παραμένει σε ισχύ σύμ¬ 
φωνα με το άρθρο 88 περ. α' του ν. 4485/2017) και κοινή 
απόφαση των Υπουργών Παιδείας και Οικονομικών μπορεί 
να ανατίθεται σε υποψήφιους/ες διδάκτορες η επικουρία 
μελών Δ.Ε.Π. του τμήματος σε προπτυχιακό και μεταπτυ¬ 
χιακό επίπεδο με ωριαία αντιμισθία, η οποία επιβαρύνει 
τον τακτικό προϋπολογισμό του Ιδρύματος. 

Άρθρο 10 

Επίβλεψη Διδακτορικής Διατριβής 

Δικαίωμα επίβλεψης διδακτορικών διατριβών έχουν τα 
μέλη Δ.Ε.Π. Ά βαθμίδας, αναπληρωτή και επίκουρου του 
Αριστοτελείου Πανεπιστημίου Θεσσαλονίκης, ή άλλου 
Α.Ε.Ι. ή ερευνητές Α', Β' ή Γ'βαθμίδας από ερευνητικά 
κέντρα του άρθρου 13Ατου ν. 4310/2014 συμπεριλαμ¬ 
βανομένων των ερευνητικών κέντρων της Ακαδημίας 
Αθηνών και του Ιδρύματος Ιατροβιολογικών Ερευνών 
της Ακαδημίας Αθηνών. 

Η Συνέλευση του τμήματος αναθέτει στον/στην προ- 
τεινόμενο/η επιβλέποντα/ουσα, σύμφωνα με την παρ. 3 
του άρθρου 38 του ν. 4485/2017, την επίβλεψη της Δι¬ 
δακτορικής Διατριβής και ορίζειΤριμελή Συμβουλευτική 
Επιτροπή, με αρμοδιότητα να πλαισιώνει και να υποστη¬ 
ρίζει την εκπόνηση και συγγραφή της. 

Στην Τριμελή Συμβουλευτική Επιτροπή μετέχουν ως 
μέλη, ο/η επιβλέπων/ουσα και δύο ακόμη μέλη Δ.Ε.Π. Α' 
βαθμίδας, αναπληρωτή και επίκουρου από το τμήμα Ιτα¬ 
λικής Γλώσσας και φιλολογίας ή άλλο Α.Ε.Ι. ή καθηγητές 
αναγνωρισμένων ως ομοταγών ιδρυμάτων της αλλοδα¬ 
πής, οι οποίοι είναι κάτοχοι διδακτορικού διπλώματος, 
ή ερευνητές των βαθμιδών Α’, Β' ή Γ' από ερευνητικά 
κέντρα του άρθρου 13 Ατού ν. 4310/2014, συμπεριλαμ¬ 
βανομένων των ερευνητικών κέντρων της Ακαδημίας 
Αθηνών και του Ιδρύματος Ιατροβιολογικών Ερευνών 
της Ακαδημίας Αθηνών ή από αναγνωρισμένα ερευνητι¬ 
κά κέντρα ή ινστιτούτα της αλλοδαπής και έχουν το ίδιο 
ή συναφές γνωστικό αντικείμενο με την υπό εκπόνηση 
Διδακτορική Διατριβή. Ως μέλη τηςΤριμελούς Συμβου¬ 
λευτικής Επιτροπής είναι δυνατόν να ορίζονται και μέλη 
Δ.Ε.Π. τα οποία είναι σε άδεια. 

Στην Τριμελή Συμβουλευτική Επιτροπή μετέχει τουλά¬ 
χιστον ένα (1) μέλος Δ.Ε.Π. από τις τρεις πρώτες βαθμίδες 
του τμήματος. Το ανώτατο όριο επίβλεψης Διδακτορι¬ 
κών Διατριβών ανά μέλος Δ.Ε.Π ορίζεται σε οκτώ (8). Οι 
περιπτώσεις συνεπίβλεψης διδακτορικών διατριβών δεν 
προσμετρώνται στο σύνολο. 

Αν για οποιονδήποτε λόγο ο/η επιβλέπων/ουσα εκλεί- 
ψει ή διαπιστωμένα αδυνατεί να τελέσει χρέη επιβλέπο- 
ντος/ουσας για μεγάλο χρονικό διάστημα, η Συνέλευση 
του τμήματος, εκτιμώντας τις περιστάσεις, αναθέτει σε 
άλλον/η την επίβλεψη, σύμφωνα με όσα ορίζονται στις 
προηγούμενες παραγράφους, κατόπιν αίτησης του/της 
υποψήφιου/ας διδάκτορα και σύμφωνης γνώμης του/ 
της νέου/ας προτεινόμενου/ης επιβλέποντος/ουσας. Σε 
διαφορετική περίπτωση, ένα από τα άλλα δύο (2) μέλη 
τηςΤριμελούς Συμβουλευτικής Επιτροπής αναλαμβά¬ 
νουν χρέη επιβλέποντος/ας, ακόμη και καθ' υπέρβαση 
του μέγιστου αριθμού υποψήφιων διδακτόρων. 

Αν ο/η αρχικός/η επιβλέπων/ουσα μετακινηθεί σε 
άλλο Α.Ε.Ι. ή τμήμα Α.Ε.Ι. ή συνταξιοδοτηθεί, συνεχίζει 
να τελεί χρέη επιβλέποντος/ουσας των διδακτορικών 
διατριβών που έχει αναλάβει και ο τίτλος απονέμεται 
από το τμήμα Ιταλικής Γλώσσας και φιλολογίας, όπου 
ξεκίνησε η εκπόνηση της Διδακτορικής Διατριβής. 

Η Γραμματεία του τμήματος οφείλει να αναρτήσει στον 
διαδικτυακό τόπο του Ιδρύματος, στην ελληνική και αγ¬ 
γλική, στην ιταλική ή στην ισπανική γλώσσα, το όνομα 
του/της υποψήφιου/ας διδάκτορα, τον τίτλο και σύντομη 
περίληψή της Διδακτορικής Διατριβής, το όνομα του/της 
επιβλέποντος/ουσας και των άλλων μελών τηςΤριμελούς 
Συμβουλευτικής Επιτροπής. 

Άρθρο 11 

Εκπόνηση Διδακτορικής 

Διατριβής με Συνεπίβλεψη 

Το τμήμα Ιταλικής Γλώσσας και φιλολογίας είναι δυνα¬ 
τό να συνεργάζεται, σύμφωνα με όσα προβλέπονται στο 


άρθρο 43 του ν. 4485/2017, μετρήματα Α.Ε.Ι., ερευνητικά 
κέντρα και ινστιτούτα του άρθρου 13 Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών, για την εκπόνηση διατριβών με συ¬ 
νεπίβλεψη. 

Τα σχετικά με τη διαδικασία εκπόνησης, χορήγησης 
ενιαίου ή χωριστού τίτλου κ.ά., προβλέπονται στο οικείο 
Ειδικό Πρωτόκολλο Συνεργασίας που καταρτίζεται. 

Το τμήμα Ιταλικής Γλώσσας και φιλολογίας είναι δυνα¬ 
τό επίσης να συνεργάζεται με αναγνωρισμένα ως ομο- 
ταγή Ιδρύματα ή ερευνητικά κέντρα και ινστιτούτα της 
αλλοδαπής για την εκπόνηση διατριβών με συνεπίβλε¬ 
ψη.Τα σχετικά με τη διαδικασία εκπόνησης, χορήγησης 
ενιαίου ή χωριστού τίτλου κ.ά. προβλέπονται στο οικείο 
Ειδικό Πρωτόκολλο Συνεργασίας που καταρτίζεται σύμ¬ 
φωνα με όσα ορίζει η απόφαση του Υπουργού Παιδεί¬ 
ας, Έρευνας και Θρησκευμάτων με αριθμό 41931/Ζ1/ 
13-3-2018 (ΦΕΚ 972/τ.Β713-3-2018). 

Άρθρο 12 

Γλώσσα Συγγραφής της Διδακτορικής Διατριβής 

Η Διδακτορική Διατριβή συγγράφεται στην ελληνική 
ή στην ιταλική γλώσσα. Με αιτιολογημένη απόφαση της 
Συνέλευσηςτου τμήματος είναι δυνατή η συγγραφή της 
Διδακτορικής Διατριβής στην αγγλική ή στην ισπανική. 

Άρθρο 13 

Διαδικασία Εκπόνησης Διδακτορικής Διατριβής 

Ο/Η υποψήφιος/α διδάκτορας, κατ' έτος παρουσιάζει 
προφορικά ενώπιοντηςΤριμελούςΣυμβουλευτικής Επι¬ 
τροπής και υποβάλλει εγγράφως σε αυτήν αναλυτικό 
υπόμνημα σχετικά με την πρόοδο της Διδακτορικής του 
Διατριβής. 

Με την ολοκλήρωση κάθε έτους από τον ορισμό της 
τριμελούς επιτροπής, σε ημερομηνία που καθορίζεται 
από την Τριμελή Συμβουλευτική Επιτροπή, ο/η υποψή¬ 
φιος/α διδάκτορας παρουσιάζει προφορικά την πρόοδο 
της διδακτορικής του έρευνας στα μέλη της επιτροπής 
και περιγράφει σε γραπτή έκθεση προόδου με σαφήνεια 
το βαθμό εκπλήρωσης των στόχων του σύμφωνα με το 
κατατεθειμένο Σχέδιο Αρχικής Πρότασης και το χρονο¬ 
διάγραμμα του προηγούμενου 12μηνου. 

Με βάση την έκθεση και την παρουσίαση προόδου, 
ο/η επιβλέπων/πουσα και τα άλλα μέλη της επιτροπής 
καταθέτουν εισήγηση προς την Συνέλευση του τμήματος 
για την πρόοδο της έρευνας του/της υποψήφιου/ας και 
το βαθμό εκπλήρωσης των στόχων του προηγούμενου 
έτους, η οποία συνοδεύεται με τεκμηριωμένη εκτίμηση 
για την δυνατότητα του/της υποψήφιου/ας να ανταπε- 
ξέλθει στις ερευνητικές απαιτήσεις της Διατριβής μέσα 
στο προτεινόμενο χρονοδιάγραμμα. 

Αντίγραφο των εκθέσεων προόδου, καθώς και τυχόν 
σχολίων επ'αυτών από τον/την επιβλέποντα/ουσα ή την 
Τριμελή Συμβουλευτική Επιτροπή και των εισηγήσεων 
καταχωρούνται στον ατομικό φάκελο του/της υποψη¬ 
φίου/ας διδάκτορα. 

Σε περίπτωση αρνητικής κρίσης σε δύο (2) έτη, η Συνέ¬ 
λευση του τμήματος μπορεί να αποφασίσει τη διακοπή 
της εκπόνησης της Διδακτορικής Διατριβής και τη διαγρα¬ 
φή του/της υποψήφιου/ας διδάκτορα από το Πρόγραμμα. 

Άρθρο 14 

Αξιολόγηση Διδακτορικής Διατριβής 

Μετά την ολοκλήρωση της εκπόνησηςτης Διδακτορι¬ 
κής Διατριβής, και έχοντας λάβει τη σύμφωνη γνώμη του 
επιβλέποντος, ο/η υποψήφιος/α διδάκτορας καταθέτει 
στη Γραμματεία του τμήματος τρία αντίτυπα σε έντυπη 
και ηλεκτρονική μορφή της Διδακτορικής Διατριβής και 
υποβάλλει προς την Τριμελή Συμβουλευτική Επιτροπή 
αίτηση για δημόσια υποστήριξη και αξιολόγησή της. 

Η Τριμελής Συμβουλευτική Επιτροπή αποφασίζει την 
έγκριση ή την αιτιολογημένη απόρριψη της αίτησης 
εντός δύο (2) μηνών από την υποβολή της αίτησης. Εφό¬ 
σον αυτή εγκριθεί, η Τριμελής Συμβουλευτική Επιτροπή 
συντάσσει αναλυτική Εισηγητική Έκθεση. 

Στην Εισηγητική Έκθεση καταγράφεται η ολοκλήρωση 
της εκπόνησης της Διδακτορικής Διατριβής και προτεί- 
νεται ο ορισμός Επταμελούς Εξεταστικής Επιτροπής 
για τον/την υποψήφιο/α διδάκτορα. Εάν η Τριμελής 
Συμβουλευτική Επιτροπή δεν εγκρίνει την αίτηση του/ 
της υποψηφίου/ας διδάκτορα, του/της δίνει αναλυτικά 
επιστημονικές παρατηρήσεις και βελτιώσεις, καθώς και 
χρονοδιάγραμμα υλοποίησης των ανωτέρω και επανυ- 
ποβολής της Διδακτορικής Διατριβής. 

Σε περίπτωση οριστικής απόρριψης της Διδακτορικής 
Διατριβής από την Τριμελή Συμβουλευτική Επιτροπή, 
ο/η υποψήφιος/α διδάκτορας διαγράφεται με διαπιστω- 
τική πράξη της Συνέλευσης του τμήματος. 

Η Συνέλευση του τμήματος, μετά από την κατάθεση 
θετικής Εισηγητικής Έκθεσης τηςΤριμελούς Συμβουλευ¬ 
τικής Επιτροπής, ορίζει Επταμελή Εξεταστική Επιτροπή 
για την αξιολόγηση της Διδακτορικής Διατριβής του/ 
της υποψήφιου/ας διδάκτορα. Σε αυτήν συμμετέχουν 
τα μέλη τηςΤριμελούς Συμβουλευτικής Επιτροπής και 
τέσσερα επιπλέον μέλη που πληρούν τα κριτήρια του 
άρθρου 39 παρ. 2 β'εδάφιο του ν. 4485/2017 και έχουν 
την ίδια ή συναφή ειδικότητα με τον επιστημονικό πεδίο 
της Διδακτορικής Διατριβής. Πρόεδρος της Επιτροπής 
ορίζεται το αρχαιότερο στην υψηλότερη βαθμίδα από 
τα μέλη της Εξεταστικής Επιτροπής που ανήκει στο Αρι- 
στοτέλειο Πανεπιστήμιο Θεσσαλονίκης. 

Προκειμένου να συγκροτηθεί η Επταμελής Εξεταστι¬ 
κή Επιτροπή, τα αφυπηρετήσαντα μέλη τηςΤριμελούς 
Συμβουλευτικής Επιτροπής αντικαθίστανται από νέα 
μέλη που πληρούν τα κριτήρια του άρθρου 39 παρ. 2 
β' εδάφιο του ν. 4485/2017. Τα αφυπηρετήσαντα μέλη 
δικαιούνται να παρευρεθούν στη διαδικασία δημόσιας 
παρουσίασης και αξιολόγησης με δικαίωμα λόγου, χωρίς 
όμως δικαίωμα ψήφου. Μέλη Δ.Ε.Π. τα οποία βρίσκονται 
σε άδεια δύνανται να συμμετέχουν ως μέλη της Επταμε¬ 
λούς Εξεταστικής Επιτροπής. 

Αμέσως μετά τη συγκρότηση της Επταμελούς Εξετα¬ 
στικής Επιτροπής, ο/η υποψήφιος/α διδάκτορας οφείλει 
να καταθέσει πέντε (5) πρόσθετα αντίτυπα σε έντυπη 
ή/και ηλεκτρονική μορφή της Διδακτορικής Διατριβής: 
τέσσερα (4) για τα λοιπά μέλη της Εξεταστικής Επιτροπής 
και ένα (1) για τη Γραμματεία του τμήματος, του οποίου 
τα μέλη θα έχουν πρόσβαση σε αυτό. 

Εντός εξήντα (60) ημερών από τη συγκρότηση της 
Επταμελούς Εξεταστικής Επιτροπής γίνεται δημόσια η 
προφορική δοκιμασία του υποψηφίου. Η ημερομηνία, η 


ώρα και ο τόπος της δημόσιας υποστήριξης της Διατριβής 
ορίζονται από την Επταμελή Εξεταστική Επιτροπή. Η δη¬ 
μόσια δοκιμασία αναγγέλλεται τουλάχιστον μία εβδομάδα 
νωρίτερα, με ανακοίνωση που αναρτάται στους Πίνακες 
ανακοινώσεων και στον διαδικτυακό τόπο του τμήματος. 

Η Διδακτορική Διατριβή υποστηρίζεται από τον/την 
υποψήφιο/α διδάκτορα δημόσια, μέσα σε τριάντα (30) 
λεπτά ενώπιον της Επταμελούς Εξεταστικής Επιτροπής. 
Η διαδικασία της δημόσιας υποστήριξης προϋποθέτει τη 
φυσική παρουσία τουλάχιστον των τεσσάρων (4) μελών 
της Επταμελούς Εξεταστικής Επιτροπής, ενώ τα λοιπά 
μέλη μπορούν να συμμετέχουν και μέσω τηλεδιάσκεψης. 

Ο/Η υποψήφιος/α επίσης απαντά στις ερωτήσεις των 
μελών της Επταμελούς Εξεταστικής Επιτροπής. Με τη 
σύμφωνη γνώμη της Επταμελούς Εξεταστικής Επιτροπής 
είναι δυνατό να υποβληθούν ερωτήσεις και από το ακρο¬ 
ατήριο. Η όλη διαδικασία δεν επιτρέπεται να υπερβαίνει 
τις δύο (2) ώρες. 

Στη συνέχεια ο/η υποψήφιος/α αποχωρεί και η Επταμε¬ 
λής Εξεταστική Επιτροπή συσκέπτεται χωρίς την παρου¬ 
σία τρίτων και κρίνει τη Διατριβή ως προς την ποιότητα, 
την πληρότητα, τη συστηματικότητα, την πρωτότυπη 
σκέψη και την συμβολή της στην επιστήμη και με βάση 
αυτά τα κριτήρια διατυπώνει την τελική της κρίση και 
τη βαθμολογεί. 

Η Επταμελής Εξεταστική Επιτροπή μπορεί να προτείνει 
διορθώσεις στις οποίες ο υποψήφιος οφείλει να προβεί. 

Η έγκριση και βαθμολόγηση βεβαιώνεται με σχετικό 
Πρακτικό. Η Διδακτορική Διατριβή εγκρίνεται με πλειο- 
ψηφία τουλάχιστον πέντε (5) μελών της Επταμελούς Εξε¬ 
ταστικής Επιτροπής.Το Πρακτικό υπογράφεται από όλα 
τα συμμετέχοντα στη διαδικασία της αξιολόγησης της 
Διατριβής μέλη της Επταμελούς Εξεταστικής Επιτροπής 
και διαβιβάζεται διά της Γραμματείας στη Συνέλευση 
του τμήματος. 

Η εγκριθείσα Διδακτορική Διατριβή αξιολογείται με 
την ακόλουθη κλίμακα: 

- Άριστα με διάκριση (σε όλως εξαιρετικές περιπτώ¬ 
σεις και μόνον με ομόφωνη απόφαση της Επταμελούς 
Εξεταστικής Επιτροπής), 

- Άριστα, 

- Λίαν Καλώς, 

- Καλώς, 

Εφόσον η Διατριβή εγκριθεί, ο υποψήφιος έχει υπο¬ 
χρέωση, προκειμένου να του απονεμηθεί ο τίτλος να 
υποβάλλει: 

- ένα ηλεκτρονικό και ένα έντυπο αντίτυπο στη Βιβλι¬ 
οθήκη του τμήματος, 

- ένα έντυπο και ηλεκτρονικό αντίτυπο στην Βιβλι¬ 
οθήκη και Κέντρο Πληροφόρησης του Αριστοτελείου 
Πανεπιστημίου Θεσσαλονίκης, μαζί με τα απαιτούμε να 
έγγραφα (βλέπε σχετικά ιστοσελίδα), 

- ένα έντυπο και ηλεκτρονικό αντίτυπο στο Εθνικό Κέ¬ 
ντρο Τεκμηρίωσης (Ε.Κ.Τ.) μαζί με τα απαιτούμενα από 
το Ε.Κ.Τ. στοιχεία. 

Άρθρο 15 

Αναγόρευση και Καθομολόγηση Διδακτόρων 

Η Συνέλευση αναγορεύει και καθομολογεί τον/την 
υποψήφιο/α διδάκτορα σε δημόσια Συνεδρίαση του 

τμήμα τος παρουσία του/της υποψήφιου/ας Διδάκτορα. 
Ο Πρόεδρος του τμήματος θέτει υπόψη του Σώματος το 
Πρακτικό, που πιστοποιεί την επιτυχή ολοκλήρωση της 
διαδικασίας προφορικής παρουσίασης και αξιολόγησης 
της Διδακτορικής Διατριβής και ακολουθεί η αναγόρευ¬ 
ση και καθομολόγηση του/της υποψηφίου/ας σε Διδά¬ 
κτορα του τμήματος. Στη Συνεδρίαση παρίσταται ο/η 
Πρύτανης/νις, ή ο/η Αντιπρύτανης/νις, ενώ μπορεί να 
παρίσταται και ο/η Κοσμήτορας. 

Η τελετή αναγόρευσης και καθομολόγησης καθώς και ο 
τύπος του Διδακτορικού Διπλώματος του/της διδάκτορος 
ακολουθεί τα Πρότυπα σχετικών αποφάσεων της Συγκλή¬ 
του του Αριστοτελείου Πανεπιστημίου Θεσσαλονίκης. 1 

Η τελετή διενεργείται τρεις (3) φορές ανά ακαδημαϊκό 
έτος: κατά τους μήνες Μάρτιο, Ιούνιο και Νοέμβριο. 

Ο/Η υποψήφιος/α διδάκτορας πριν από την αναγό¬ 
ρευση και καθομολόγηση του/της από την Συνέλευση 
του τμήματος μπορεί να αιτηθεί χορήγηση Βεβαίωσης 
Επιτυχούς Αποπεράτωσης. 

Στον/Στην διδάκτορα χορηγείται Αντίγραφο Διδακτο¬ 
ρικού Διπλώματος. 

Το Διδακτορικό Δίπλωμα (μεμβράνη) υπογράφεται 
από τον/την Πρύτανη, τον/την Πρόεδρο και τον/την 
Προϊστάμενο/νη Γραμματείας του τμήματος και φέρει 
τη σφραγίδα του Αριστοτελείου Πανεπιστημίου Θεσ¬ 
σαλονίκης. 

Άρθρο 16 
Λοιπές διατάξεις 

Η Συνέλευση του τμήματος Ιταλικής Γλώσσας και φι¬ 
λολογίας, μετά από απόφαση τηςΤριμελούς Συμβουλευ¬ 
τικής Επιτροπής, μπορεί να εισηγηθεί τη διαγραφή υπο¬ 
ψηφίου/ας διδάκτορα. Στην απόφαση τεκμηριώνονται 
οι λόγοι διαγραφής: 

- ανεπαρκή πρόοδο κατά τη διάρκεια εκπόνησης της 
Διδακτορικής Διατριβής. Η ανεπαρκής πρόοδος του/ 
της υπο ψηφίου/ας διδάκτορα, η οποία τεκμηριώνεται 
με δύο (2) τουλάχιστον αρνητικές Εκθέσεις Προόδου 
συνιστά λόγο διαγραφής, 

- αδυναμία τήρησης των υποχρεώσεων, 

-λογοκλοπή. 

Για τη διαγραφή εκδίδεταιαπλή διαπιστωτική πράξη της 
Συνέλευσης του τμήματος. Ο/Η υποψήφιος/α διδάκτορας 
επίσης διαγράφεται αυτοδίκαια μετά από αίτησή του/της. 

Άρθρο 17 

Λογοκλοπή/ Παράλειψη αναφοράς 
σε χρησιμοποιηθείσα βιβλιογραφία 

Κατά τη συγγραφή της Διδακτορικής Διατριβής, ο/η 
υποψήφιος/ διδάκτορας υποχρεούται να σέβεται τα 
πνευματικά δικαιώματα των δημιουργών των πηγών που 

1 Απόφαση της Συγκλήτου (συνεδρίαση με αριθμ. 2913/ 
23-7-2015, έγγραφο με αριθμ. 5288/4-11 -2015) με θέμα: «Εξορθο- 
λογισμόςτης Γραμματειακής Υποστήριξης των Σχολών καιΤμημά- 
τωντου Αριστοτελείου Πανεπιστημίου Θεσσαλονίκης.». 


χρησιμοποιεί και να τηρεί αυστηρά τους ισχύοντες στο 
Αριστοτέλειο Πανεπιστήμιο Θεσσαλονίκης κανόνες για 
την αποφυγή της λογοκλοπής. Η λογοκλοπή αποτελεί 
σοβαρό ακαδημαϊκό παράπτωμα. 

Ως λογοκλοπή ορίζεται η αυτολεξεί αντιγραφή κειμέ¬ 
νου από οποιαδήποτε έντυπη ή ηλεκτρονική πηγή (δη¬ 
μοσιευμένη ή αδημοσίευτη), χωρίς το κείμενο να τίθεται 
εντός εισαγωγικών ή/και χωρίς να γίνεται ορθή βιβλιο¬ 
γραφική αναφορά στην πηγή από την οποία αντλείται. 
Επίσης, ως λογοκλοπή ορίζεται η μεταφορά ενός κειμέ¬ 
νου σε μια εργασία με ελάχιστες φραστικές αλλαγές και 
χωρίς να γίνεται η δέουσα αναφορά στην πηγή από την 
οποία αντλείται. 

Η παράθεση οποιουδήποτε υλικού τεκμηρίωσης, ακό¬ 
μη και από μελέτες του ιδίου του υποψηφίου, χωρίς σχε¬ 
τική αναφορά, μπορεί να στοιχειοθετήσει απόφαση της 
Συνέλευσης του τμήματος για διαγραφή του, μετά από 
αιτιολογημένη εισήγηση τηςΤριμελούς Συμβουλευτικής 
Επιτροπής ή μέλους αυτής. 

Κατά την υποβολή της Διδακτορικής Διατριβής προς 
αξιολόγηση, ο/η υποψήφιος/α καταθέτει σχετική υπεύ¬ 
θυνη δήλωση που βεβαιώνει την τή ρηση των ανωτέρω. 

Σε περίπτωση που διαπιστωθεί λογοκλοπή μετά τη 
λήψη του Διδακτορικού Διπλώματος, ο τίτλος που έχει 
απονεμηθεί ανακαλείται με ειδικά αιτιολογημένη από¬ 
φαση της Συνέλευσης του τμήματος Ιταλικής Γλώσσας 
και φιλολογίας. 

Άρθρο 18 

Μεταβατικές διατάξεις - Τροποποιήσεις 

και ρύθμιση άλλων θεμάτων 

Όσοι/ες υποψήφιοι/ες διδάκτορες του τμήματος έχουν 
υπερβεί την ανώτατη διάρκεια εκπόνησης Διδακτορικής 
Διατριβής υποχρεούνται στην ολοκλήρωση της εντός 
δυο ετών. Μετά την παρέλευση των δυο ετών και εφό¬ 
σον δεν έχουν καταθέσει την Διατριβή τους διαγράφο¬ 
νται από το πρόγραμμα διδακτορικών σπουδών του 
τμήματος με σύμφωνη απόφαση της Συνέλευσης του 
τμήματος. 

Οι διατάξειςτου παρόντος Κανονισμού των Διδακτορι¬ 
κών Σπουδών μπορούν να τροποποιούνται με απόφαση 
της Συνέλευσης του τμήματος, κατόπιν τεκμηριωμένης 
εισήγησης και έγκρισης της Συγκλήτου του Αριστοτελείου 
Πανεπιστημίου Θεσσαλονίκης. 

Θέματα που δεν ρυθμίζονται από τον παρόντα Κανονι¬ 
σμό ρυθμίζονται με απόφαση της Συνέλευσης του Τμή¬ 
ματος και έγκριση από τη Σύγκλητο του Αριστοτελείου 
Πανεπιστημίου Θεσσαλονίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 26 Νοεμβρίου 2018 

Ο Πρύτανης κ.α.α. 

ΘΕΟΔΩΡΟΣ ΛΑΟΠΟΥΛΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1 . 9 η την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςιΐ'). Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θ 1 . 91 · 

ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 

Πληροφορίες σχετικά με την λειτουργία 
του ιστότοπου: ΗθΙράθ$Ι<.θΙ@θ1.9*' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

1/νθ1}ΐη3$ΐ61'.θ1@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























